Publication: Magyar Közlöny
Issue: MK-1998-120 (Year: 1998, Number: 120)
Era: 1990-2004
Section: Az 1155/1998. (XII. 9.) Korm. határozat 4. pontja alapján kidolgozásra kerülő feltételek.
Paragraph Index: 1873

e) tevékenységüket az alábbi közérdekű társadalmi célok érdekében szervezik: az egészségmegőrzés, betegségmegelőzés, gyógyító-, egészségügyi, rehabilitációs tevékenység, szociális tevékenység, családsegítés, időskorúak gondozása, tudományos tevékenység, kutatás, oktatás, nevelés, képességfejlesztés, ismeretterjesztés, kulturális örökség megóvása, kulturális tevékenység, műemlékvédelem, természet- és állatvédelem, környezetvédelem, gyermek- és ifjúságvédelem, gyermek- és ifjúsági érdekképviselet, hátrányos helyzetű csoportok társadalmi esélyegyenlőségének elősegítése, emberi és állampolgári jogok védelme, határon túli magyarsággal kapcsolatos tevékenység, közrend és közlekedésbiztonság védelme, katasztrófaelhárítás, fogyasztóvédelem, rehabilitációs foglalkoztatás, munkaerőpiacon hátrányos helyzetű rétegek képzésének, foglalkoztatásának elősegítése és ehhez kapcsolódó szolgáltatások, közhasznú szervezetek számára biztosított szolgáltatások, jogi személyiségű keret biztosítása több társadalmi szervezet közötti együttműködéshez. Ennek megfelelően a pályázó szervezet a pályázati adatlapon jelölje meg fő tevékenységét az alábbiak szerint: — egészségügyi, rehabilitációs, prevenciós, egészségmegőrzési és karitatív feladatokat ellátó társadalmi szervezetek, — gyermek- és ifjúsági szervezetek, illetve gyermek- és ifjúságvédelmi feladatokat, érdekképviseletet ellátó szervezetek, — természet- és környezetvédelmi tevékenységet végző társadalmi szervezetek, — oktatási, ismeretterjesztői, kulturális és művelődési feladatokat ellátó, tudományos tevékenységet végző társadalmi szervezetek, — egyéb közérdekű szervezetek.

Source: https://magyarkozlony.hu/hivatalos-lapok/83bf58d787e9a96f6cc4c5fc835d0841826466b1/dokumentumok/bbdb51f0659869fea4b4b17b25fc03393992a8b1/letoltes